Mestská časť Bratislava-Nové Mesto

Materiál na rokovanie
Miestneho zastupiteľstva
dňa 16.12.2016

42611/10986/2016/IN/PETB

Návrh na zníženie nájomného 
za prenájom časti spoločenského domu „VERNOSŤ“ 
pre spoločnosť Vernosť, spol. s r.o. 

Predkladá:		Materiál obsahuje:	
Mgr. Ing. Ľubomír Baník	
prednosta	

	
Zodpovedný:	
Mgr. Marianna Moravcová Tomčíková	
vedúca  odd. právneho, podnikateľských  činností, evidencie súpisných čísiel a správy pozemkov	
	
Ing. Peter Majtán
vedúci odd. výstavby investícii a správy majetku
	
Spracovateľ: 	
Mgr. Bronislava Petríková	
odborný referent oddelenia výstavby, 
investícii a správy majetku   	

	
Na rokovanie prizvať: 	

zodpovedného a spracovateľa	
	
1.	Návrh uznesenia	
2.	Dôvodová správa	
3. Návrh dodatku č. 10 k nájomnej zmluve
4. Stanovisko komisií
5. Nájomná zmluva č. 128/02 vrátane jej dodatkov č. 1 až 9
6. Žiadosť -fotokópia
7. Doplnenie žiadosti prepočet nákladov a výnosov - fotokópia	

november 2016	

 

Návrh uznesenia:

Miestne zastupiteľstvo

schvaľuje zníženie mesačného nájomného za prenájom časti spoločenského domu „VERNOSŤ“ – súpisné číslo  1300, ktorý sa nachádza sa na ul. Nobelova č. 30 v Bratislave, v k. ú. Nové Mesto, na pozemku registra „C“ KN parc. č. 13528, zapísanom na LV č. 3749, ktorý je, na základe Zmluvy o nájme č. 128/02 zo dňa 29.07.2002 v znení jej dodatkov č. 1 až 9, prenajatý nájomcovi - spoločnosti Vernosť, spol. s r.o., so sídlom: Nobelova 30, 831 02 Bratislava, zapísanej v Obchodnom registri Okresného súdu Bratislava I, oddiel: Sro, vložka číslo: 16540/B

na sumu vo výške 2.000,- € mesačne

, ako prípad hodný osobitného zreteľa podľa ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov,

; z dôvodu, že nájomca užíva predmet nájmu dlhodobo od roku 2002, do predmetu nájmu investoval vlastné finančné prostriedky, sám na vlastné náklady predmet nájmu udržiava počas celej existencie nájomného vzťahu, predmet nájmu užíva aj za účelom prevádzkovania telovýchovného zariadenia, určeného pre širokú verejnosť a z predložených podkladov je zrejmé, že nie je schopný platiť plnú výšku dohodnutého nájomného 

; ako aj z dôvodu, že nájomcovi bol zúžený rozsah predmetu nájmu v súvislosti s využitím priestorov na prízemí spoločenského domu, na vybudovanie knižnice Mestskej časti Bratislava – Nové Mesto ako aj Denného centra seniorov

; a to od 01.01.2017 do 31.12.2017                                                                                                                                                                                                                                                                                                                                                                                                                                                                                                                                                                                                                                                                                                                                         

s podmienkou, že v prípade nájomca predmetný dodatok nepodpíše v lehote do 30 dní od schválenia uznesenia v miestnom zastupiteľstve, toto uznesenie stratí platnosť

a)  bez pripomienok
b)  s pripomienkami

Dôvodová správa:

Časť spoločenského domu „VERNOSŤ“ (ďalej v texte ako „Vernosť“), nachádzajúceho sa na ul. Nobelova č. 30 v Bratislave, v k. ú. Nové Mesto, na pozemku registra „C“ KN parc. č. 13528, s.č. 1300, zapísaného na LV č. 3749, je nájomcovi – Vernosť, spol. s r.o. prenechaná do nájmu na základe Zmluvy o nájme č. 128/02 zo dňa 29.07.2002 v znení jej dodatkov (ďalej v texte ako „NZ“). K nájomnej zmluve existuje k dnešnému dňu celkovo deväť dodatkov. 

Už dodatok č. 3 zo dňa 30.10.2010 znižoval dovtedy platné ročné nájomné vo výške 86.304,19 € (štvrťročné nájomné predstavovalo sumu 21.576,05 €); o 25%, t. j. na 64.728,- €, pričom nájomca bol aj naďalej oprávnený k použitiu 10 % z ročného nájomného ako vecné plnenie, t. j. konečná výška ročného nájomného predstavovala sumu 58.255,33 €. Taktiež aj dodatok č. 5 zo dňa 27.11.2012 znižoval ročné nájomné podľa Dodatku č. 3 na sumu 3.894,- € mesačne. Dodatkom č. 6 bola NZ uzatvorená na dobu neurčitú a nájomcovi znížené nájomné na sumu vo výške 2.000,- € / mesačne do 30.06.2014, dodatkom č. 7 mu bolo opätovne znížené nájomné na 2.000,- € / mesačne do 31.12.2014 a dodatkom č. 8 bolo opätovne znížené nájomné na sumu vo výške 2.000,- € / mesačne do 31.12.2015. Predmetný nájom bol znižovaný na obdobie, kedy mala prebiehať verejná obchodná súťaž na prenájom Vernosti (ďalej v texte ako „súťaž“). Nakoľko sa do súťaže neprihlásil žiaden záujemca a nájomcovi sa nezmenila finančná situácia nájomca znovu požiadal o zníženie nájomného. Dodatkom č. 9 bolo opätovne znížené nájomné na sumu vo výške 2.000,- € / mesačne do 31.12.2016 a nájomca sa zaviazal umožniť návštevníkom denného centra seniorov a knižnice bezplatné užívanie toaliet, ktoré sa nachádzajú v spoločných priestoroch budovy. Ďalej sa nájomca zaviazal zaplatiť zmluvnú pokutu za porušenie povinností vyplývajúcich zo zmluvy vo výške 500,- € za každé jednotlivé porušenie 

Zároveň je potrebné uviesť, že v budove Vernosti sa so súhlasom nájomcu, zriadila knižnica – na prízemí pri hlavnom vstupe. Na prízemí sa rovnako nachádza aj denné centrum seniorov so samostatným vchodom. Pôvodný nájom bol dojednaný za prenájom priestorov na troch podlažiach vo Vernosti o celkovej výmere 4138 m2 a aj napriek zníženiu rozsahu nájmu, nebolo nájomcovi nájomné celkovo znížené, čo však nájomca akceptoval.  

Záverom si dovoľujeme uviesť, že spoločnosť Istrochem reality, a.s. už v súčasnej dobe užíva parkovisko pred budovou Vernosti, ako jediné parkovisko, na čo má, ako vlastník právo. Za predpokladu, že parkovisko pred budovou nebude možné využívať vôbec, budova sa stane neprenajateľnou. 

Materiál bol prerokovaný v komisiách miestneho zastupiteľstva a dňa 29.11.2016 bol prerokovaný na miestnej rade.

Dodatok č. 10
k Zmluve č. 128/02 o nájme spoločenského domu VERNOSŤ zo dňa 29.07.2002 v znení jej dodatkov

Prenajímateľ: 	Mestská časť Bratislava–Nové Mesto
sídlo: 			Junácka 1, 832 91  Bratislava
IČO: 			00 603 317
zastúpený: 		Mgr. Rudolf Kusý, starosta

(ďalej v texte ako „prenajímateľ“)	

Nájomca: 		Vernosť, spol. s r.o.
sídlo: 			Nobelova 30, 831 02  Bratislava
IČO: 			35 738 545
zastúpený:		Dušan Kolárik, konateľ

(ďalej v texte ako „nájomca“)

(ďalej spolu v texte spoločne aj ako „zmluvné strany“)

Preambula

V súlade s ust. § čl. VII. Zmluvy č. 128/02 o nájme spoločenského domu VERNOSŤ zo dňa 29.07.2002 v znení jej dodatkov č. 1 až 9 (ďalej v texte ako „zmluva“), ako aj v súlade s uznesením Miestneho zastupiteľstva prenajímateľa č. ..............., ktoré bolo prijaté na jeho ...... zasadnutí dňa .............2016 (Príloha č. 1), sa zmluvné strany vzájomne dohodli na uzatvorení tohto dodatku č.10.

I. Predmet dodatku 

1.	Článok V. bod 2 zmluvy sa mení a jeho znenie je nasledovné: 

„Zmluvné strany sa dohodli, že v období od 01.01.2017 do 31.12.2017 bude nájomca uhrádzať znížené nájomné vo výške 2.000,- € (slovom dvetisíc eur) mesačne, t.j. 6.000,- € (slovom šesťtisíc eur) štvrťročne.“

II. Záverečné ustanovenia

1.	V ostatných ustanoveniach zostáva zmluva nezmenená.

2.	Tento dodatok je vyhotovený v piatich rovnopisoch, pričom prenajímateľ si ponechá 3  rovnopisy a nájomca prevezme 2 rovnopisy. 

3.	Zmluvné strany na znak súhlasu s obsahom tohto dodatku tento vlastnoručne podpisujú. 

4.	Tento dodatok je platný dňom jeho podpisu oboma štatutárnymi orgánmi zmluvných strán. Zmluvné strany sa dohodli, že dodatok nadobúda účinnosť dňa 1. januára 2017, avšak nie skôr ako dňom nasledujúcim po dni jeho zverejnenia v súlade s ust. § 5a zákona č. 211/2000 Z.z. o slobodnom prístupe k informáciám (zákon o slobode informácií) v znení neskorších právnych predpisov a v súlade s ust. §47a zákona č. 40/1964 Zb. Občiansky zákonník.

V Bratislave dňa:					V Bratislave dňa:

____________________________			_____________________________
za prenajímateľa: 					za nájomcu: 
Mgr. Rudolf Kusý, starosta				Dušan Kolárik, konateľ

Návrh na zníženie nájomného za prenájom časti spoločenského domu „VERNOSŤ“ pre spoločnosť Vernosť, spol. s r.o.

Komisia                   :  FINANČNÁ, PRE SPRÁVU A NAKLADANIE S MAJETKOM  MČ
Zasadnutie dňa          :  23.11.2016
Účasť - prítomní          :   Bielik,  Balga, Galamboš,   Líška, Mikuš, Vítková, Winkler, 
           - neprítomní    :   Augustinič,  Petríková
           - ospravedlnení :     
Stanovisko komisie   : odporúča schváliť bez pripomienok

Komisia                   : SOCIÁLNYCH VECÍ A BÝVANIA
Zasadnutie dňa          : 23.11.2016 
Účasť - prítomní       :  Ágoston,  Gašpierik, Šebejová, Mikulec, Fiam, Ferenczyová, Kaducová , 
          - neprítomní    :  
            - ospravedlnení :  Dubravický,    Filipovič,
Stanovisko komisie   : odporúča schváliť bez pripomienok

Komisia                  : PRE ŠKOLSTVO a VZDELÁVANIE
Zasadnutie dňa         : 21.11.2016
Účasť – prítomní      : Vítková,  Ágoston, Árva, Kriglerová, Mikuš, Hanes, Bačiak Masaryková, Račická, Švecová, 
          -  neprítomní   : 
            - ospravedlnení  : 
Stanovisko komisie   :odporúča schváliť v súlade s návrhom uznesenia

Komisia                     :  PRE KULTÚRU, MLÁDEŽ. ŠPORT, VOĽNÝ ČAS a INFORMAČNÉ 
                                           SYSTÉMY a MEDZINÁRODNÉ VZŤAHY
Zasadnutie dňa          :  23.11.2016
Účasť - prítomní          :   Rattajová,   Norovský, Rafaj,  Líška, Arvayová,  Goldschmied,
           - neprítomní    :   Mikulec
           - ospravedlnení    :  Korček,
Stanovisko komisie   :  odporúča schváliť v súlade s návrhom uznesenia